ซีพีจะเอาธุรกิจเมล็ดพันธุ์ อาหารสัตว์ IPO เข้าตลาดหุ้น ระดมทุน 3 หมื่นล้าน
ซีพีจะเอาธุรกิจเมล็ดพันธุ์ อาหารสัตว์ IPO เข้าตลาดหุ้น ระดมทุน 3 หมื่นล้าน
16 มี.ค. 2566

ซีพีจะเอาธุรกิจเมล็ดพันธุ์ อาหารสัตว์ IPO เข้าตลาดหุ้น ระดมทุน 3 หมื่นล้าน /โดย ลงทุนแมน
เมื่อไม่กี่ชั่วโมงที่ผ่านมา สำนักข่าว Bloomberg รายงานว่า ซีพี กรุ๊ป เครือธุรกิจของคุณธนินท์ เจียรวนนท์ เศรษฐีรวยสุดในประเทศไทย กำลังจะแยกธุรกิจเมล็ดพันธุ์ อาหารสัตว์ เข้าตลาดหลักทรัพย์ ภายในปีหน้า
บริษัทที่ว่านี้ จะเป็นการจัดระเบียบโครงสร้างธุรกิจ
โดยนำธุรกิจอาหารสัตว์จากบริษัท เจริญโภคภัณฑ์อาหาร หรือ CPF และธุรกิจเมล็ดพันธุ์จากบริษัท เจียไต๋ รวมกัน
ปัจจุบัน CPF มีรายได้จากธุรกิจอาหารสัตว์ 1.5 แสนล้านบาท หรือคิดเป็น 24% ของรายได้ทั้งหมด
เจียไต๋ ธุรกิจเมล็ดพันธ์ุนอกตลาดหุ้น มีรายได้ราว 1.6 หมื่นล้านบาท
ก็เท่ากับว่าบริษัทแห่งใหม่ ก็น่าจะสร้างรายได้ประมาณ 1.6 แสนล้านบาทขึ้นไป
สำหรับการนำบริษัทใหม่แห่งนี้ จดทะเบียนเข้าตลาดหลักทรัพย์ มีการประเมินไว้ว่า จะระดมทุนได้ มากถึง 34,000 ล้านบาท 
ซึ่งมากเป็น 2 เท่า เมื่อเทียบกับ การระดมทุนมูลค่ามากสุดเมื่อปีที่แล้ว ของบริษัท เบทาโกร หรือ BTG คู่แข่งของซีพี 
จะเห็นได้ว่าในช่วงที่ผ่านมา เครือธุรกิจยักษ์ใหญ่ มีการแยกธุรกิจ หรือ Spin-off กิจการบางส่วนเข้าตลาดหุ้นมาโดยตลอด เพื่อปลดล็อกมูลค่ากิจการ
ทั้งเครือเซ็นทรัล แยกธุรกิจค้าปลีก CRC ออกมา
เครือเอสซีจี แยกธุรกิจเคมี SGCG ออกมา
และก็มาถึงคิวของ CP ที่กำลังจะแยก ธุรกิจเมล็ดพันธุ์ และอาหารสัตว์ เข้าตลาดหุ้นอีกราย..
Reference
-
...